Българинът направи втората си двойна грешка, а след това, за съжаление, я комбинира с неуспешно воле от мрежата при нисък бекхенд от страна на Ноле - 0-30. До критични моменти не се стигна, защото поредният издържан тест от бекхенд доведе до сбъркан форхенд на сърбина и равенство 30-30, а същото упражнение се проведе и за 40-30 (просто тогава Джокович прати в аут след бекхенд). Изумителен контриран бекхенд по правата на Ноле обаче вкара гейма в дюс, но търпението на Димитров бе не по-малко изумително, както и дисциплината му при размените от тази страна на ракетата - нова провокирана грешка на Джокович, последвана от великолепна къса, пак след слайс, с което пробивът бе завърден.